stanford-oval/wikipedia huggingface dataset:
เอกชัย นพจินดา
ประวัติ > การเสียชีวิต

เอกชัยถึงแก่อนิจกรรมอย่างกะทันหัน เมื่อวันที่ 6 มีนาคม พ.ศ. 2540 เวลา 21.45 น. ด้วยภาวะหัวใจวาย ขณะนำส่งโรงพยาบาลเปาโลเมโมเรียล ระหว่างการเล่นเทนนิส ร่วมกลุ่มกับสุรางค์ เปรมปรีดิ์ อดีตกรรมการผู้จัดการ บริษัท กรุงเทพโทรทัศน์และวิทยุ จำกัด, พิศณุ และเพื่อนร่วมงาน ที่สนามเทนนิสภายในที่ทำการ ช่อง 7 เอชดี ญาติประกอบพิธีสวดพระอภิธรรมศพ ที่ศาลา 12 วัดพระศรีมหาธาตุวรมหาวิหาร เขตบางเขน กรุงเทพมหานคร ต่อมาในวันที่ 17 มีนาคม ปีเดียวกัน พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้ พระบาทสมเด็จพระวชิรเกล้าเจ้าอยู่หัว ในขณะดำรงพระอิสริยยศสมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินแทนพระองค์ ทรงเป็นองค์ประธาน ในพิธีพระราชทานเพลิงศพเอกชัย หลังจากนั้น ยุรี นพจินดาและยอดชาย ขันธะชวนะ (นามปากกา: ยอดทอง) เพื่อนสนิทตั้งแต่ครั้งศึกษาที่วชิราวุธวิทยาลัย จนกระทั่งร่วมงานกันที่สยามสปอร์ตฯ ร่วมกันก่อตั้งมูลนิธิเอกชัย นพจินดา ขึ้นเพื่อช่วยเหลือนักกีฬาเยาวชน และกิจการกีฬาของประเทศไทย
เครื่องราชอิสริยาภรณ์

พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
แหล่งข้อมูลอื่น

หน้าสำหรับแฟน "เอกชัย นพจินดา" ในเฟซบุ๊ก (จัดทำโดย แตงโม-ทวีพร นพจินดา บุตรสาว)
| ด ค กเครือสยามสปอร์ต |
| --- | --- |
หนังสือพิมพ์: สยามกีฬารายวัน · สตาร์ซอคเก้อร์รายวัน · มวยสยามรายวัน · สปอร์ตพูลรายวัน · กีฬาสยาม เจาะเกมส์ · สยามบันเทิง · สปอร์ตแมนรายวัน · สยามดารา · ฟุตบอลพูลฉบับตลาดลูกหนัง · มองอย่างเซียน
นิตยสาร: กีฬาสยาม · สตาร์ซอคเก้อร์รายสัปดาห์ · ฟุตบอลสยาม · เอนเตอร์เทน · แคมปิงท่องเที่ยว · มวยโลก · มวยสยาม · มิวสิกเอ็กซ์เพรส · มวยทีวี · เวิลด์ซอคเก้อร์ · ซีคิดส์ · เอฟเอชเอ็ม ไทยแลนด์ · คาวาอี · ฮิฮิ
บริษัท: สยามอินเตอร์มัลติมีเดีย · กิเลนการพิมพ์ · สยามสปอร์ตมีเดียแมเนจเมนต์ · อินสไพร์ เอ็นเตอร์เทนเมนท์
ดูเพิ่ม: ร้านสตาร์ซอคเก้อร์ · ร้านบุ๊กเฟรนด์ส · สปอร์ตเรดิโอ · สยามสปอร์ตแชนแนล · สยามกีฬาอวอร์ดส์ · ฟุตบอลสยามโกลเด้นบอล
คอลัมนิสต์: ย.โย่ง · ยอดทอง · จ่าแฉ่ง · เตยหอม · บิ๊กจ๊ะ · ขุนไข่ · ก.ป้อหล่วน · นพนันท์ · น้องหนู · ต.โต้ง · ป๋ายาว · คุณฉุย · แอ๊ดดี้ · JACKIE · บอ.บู๋ · ลิตเติ้ลโจ · ตังกุย · โมนาลิซ่า · มาเฟียรี่ · แมวเพชร · JOKE · อ.วัน · เปาผี · มาริโน่ · ยักษ์ ดอยแดง · ชู้ตเอาต์ · ศาธนันท์ · ซัมเมอร์ฮิลล์ · ไก่ป่า · ธีระ · ซันเดย์ · LIVERPI · เจมส์ ลาลิกา · เอล นินโญ่ · อีกา · มอนตี้ · คุณเฉียบ · อาเล่แมน · NO.10 · เปริมี่ · เสือเตี้ย · เต็ก บางจาก · ดร. พิว · SUNNY · ไกด์เถื่อน · TeeNo · โกสุ่ย · พาสต้า · โกลเด้นบอล · ปีเตอร์โบ๊ท
ระวิ โหลทอง · วิลักษณ์ โหลทอง · วรรคสร โหลทอง
​
มหาวิทยาลัยสหประชาชาติ

| --- | --- |

ชื่ออื่น: UNU
ประเภท: มหาวิทยาลัยวิจัย, think tank
สถาปนา: ธันวาคม 1972; 51 ปีที่แล้ว (1972-12)
ผู้สถาปนา: สมัชชาใหญ่แห่งสหประชาชาติ
สังกัดการศึกษา: สหประชาชาติ
งบประมาณ: 124.8 ล้านดอลลาร์สหรัฐ (2022–2023)
อธิการบดี: ทชิลิดซี มาร์วาลา
ผู้ศึกษา: 315 (2021)
บัณฑิตศึกษา: 225 (2021)
นักศึกษาปริญญาเอก: 90 (2021)
ที่ตั้ง: โตเกียว, ประเทศญี่ปุ่น 35°39′45″N 139°42′30″E﻿ / ﻿35.66237°N 139.70836°E﻿ / 35.66237; 139.70836
วิทยาเขต: เมือง
เว็บไซต์: www.unu.edu
มหาวิทยาลัยสหประชาชาติในโตเกียว เมื่อเดือนตุลาคม พ.ศ. 2567
มหาวิทยาลัยสหประชาชาติ (อังกฤษ: United Nations University, ญี่ปุ่น: 国際連合大学; โรมาจิ: Kokusai rengō daigaku) หรือ ยูเอ็นยู ก่อตั้งเมื่อ ค.ศ. 1973 เป็นสาขาทางการศึกษาและวิจัยของสหประชาชาติ มีสำนักงานใหญ่อยู่ที่ชิบุยะ นครโตเกียว ประเทศญี่ปุ่น โดยมีฐานะทางการทูตเป็นสถาบันสหประชาชาติ ตั้งแต่ ค.ศ. 2010 สมัชชาใหญ่แห่งสหประชาชาติได้ทำการรับรองให้ยูเอ็นยูสามารถมอบปริญญาได้ นอกจากนี้ยูเอ็นยูยังทำหน้าที่เป็นสะพานเชือมระหว่างสหประชาชาติและชุมชนการศึกษานานาชาติ ชุมชนผู้สร้างนโยบาย และชุมชนภาคเอกชน
องค์กรและผู้นำองค์กร

มหาวิทยาลัยนำโดยอธิการบดีผู้ถือตำแหน่งรองเลขาธิการสหประชาชาติ อธิการบดีคนปัจจุบันรับตำแหน่งตั้งแต่ เดือนมีนาคม ค.ศ. 2023 ได้แก่ ทชิลิดซี มาร์วาลา
| # | อธิการบดี | รับตำแหน่ง | ออกจากตำแหน่ง |
| --- | --- | --- | --- |
| 1 | James M. Hester | 11 พฤศจิกายน ค.ศ. 1974 | 10 เมษายน ค.ศ. 1980 |
| 2 | Soedjatmoko | 10 เมษายน ค.ศ. 1980 | 30 มีนาคม ค.ศ. 1987 |
| 3 | Heitor Gurgulino de Souza | 30 มีนาคม ค.ศ. 1987 | 1 กันยายน ค.ศ. 1997 |
| 4 | Hans J.A. Van Ginkel | 1 กันยายน ค.ศ. 1997 | 1 กันยายน ค.ศ. 2007 |
| 5 | Konrad Osterwalder | 1 กันยายน ค.ศ. 2007 | 28 กุมภาพันธ์ ค.ศ. 2013 |
| 6 | เดวิด เอ็ม. มาโลน | 1 มีนาคม ค.ศ. 2013 | 28 กุมภาพันธ์ ค.ศ. 2023 |
| 7 | ทชิลิดซี มาร์วาลา | 1 มีนาคม ค.ศ. 2023 | อยู่ระหว่างดำรงตำแหน่ง |
คณะกรรมการของยูเอ็นยู เป็นผู้บริหารคณะกรรมการของมหาวิทยาลัย และประกอบด้วยสมาชิกจำนวน 12 คน ซึ่งถูกเลือกโดยรองเลขาธิการสหประชาชาติร่วมกับอธิบดีของยูเนสโก
ที่ตั้ง

มหาวิทยาลัยมีวิทยาเขตหลายแห่งกระจายอยู่ในห้าทวีป สํานักงานใหญ่ตั้งอยู่ที่โตเกียว ประเทศญี่ปุ่น
บรูช
แฮมิลตัน
มาเก๊า
เฮลซิงกิ
บ็อน
เดรสเดิน
อักกรา
เรคยาวิก
โตเกียว
กัวลาลัมเปอร์
บาร์เซโลนา
มาสทริชท์
การากัส
ทีตั้งวิทยาเขตของมหาวิทยาลัยสหประชาชาติ
แหล่งข้อมูลอื่น

United Nations University Headquarters
United Nations University Vice-Rectorate in Europe (UNU-ViE)
United Nations University Office in Paris (UNU-OP) เก็บถาวร 2014-10-10 ที่ เวย์แบ็กแมชชีน
United Nations University Office in New York (UNU-ONY) เก็บถาวร 2013-09-01 ที่ เวย์แบ็กแมชชีน
ตำบลบางกุ้ง (อำเภอเมืองสุพรรณบุรี)

| ตำบลบางกุ้ง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bang Kung
ประเทศ: ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 12.30 ตร.กม. (4.75 ตร.ไมล์)
ประชากร (2566)
 • ทั้งหมด: 1,886 คน
 • ความหนาแน่น: 153.33 คน/ตร.กม. (397.1 คน/ตร.ไมล์)
รหัสไปรษณีย์ : 72210
รหัสภูมิศาสตร์: 720115
 ส่วนหนึ่งของสารานุกรมประเทศไทย
บางกุ้ง เป็นตำบลในอำเภอเมืองสุพรรณบุรี จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลบางกุ้ง
ที่ตั้งและอาณาเขต

ตำบลบางกุ้ง มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลสระแก้ว
ทิศตะวันออก ติดต่อกับดอนโพธิ์ทอง
ทิศใต้ ติดต่อกับตำบลสวนแตง
ทิศตะวันตก ติดต่อกับตำบลศาลาขาว
| เทศบาลตำบลบางกุ้ง |
| --- | --- |
เทศบาลตำบล
ทต.บางกุ้งที่ตั้งสำนักงานเทศบาลตำบลบางกุ้ง
พิกัด: 14°27′22.5″N 100°00′31.6″E﻿ / ﻿14.456250°N 100.008778°E﻿ / 14.456250; 100.008778
ประเทศ:  ไทย
จังหวัด: สุพรรณบุรี
อำเภอ: เมืองสุพรรณบุรี
พื้นที่
 • ทั้งหมด: 12.30 ตร.กม. (4.75 ตร.ไมล์)
ประชากร (2566)
 • ทั้งหมด: 1,886 คน
 • ความหนาแน่น: 153.33 คน/ตร.กม. (397.1 คน/ตร.ไมล์)
รหัส อปท.: 05720107
ที่อยู่ สำนักงาน: เลขที่ 99 หมู่ 8 ตำบลบางกุ้ง อำเภอเมืองสุพรรณบุรี จังหวัดสุพรรณบุรี 72160
เว็บไซต์: bangkunglocal.go.th
 ส่วนหนึ่งของสารานุกรมประเทศไทย
ประวัติ

บางกุ้ง เดิมเป็นพื้นที่เป็นหมู่ที่ 6 ของตำบลศาลาขาว อำเภอเมืองสุพรรณบุรี ปี พ.ศ. 2490 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยกพื้นที่หมู่ 6 บ้านมะขามเรียง ของตำบลสวนแตง และหมู่ 6 บ้านบางกุ้ง ของตำบลศาลาขาว รวมทั้งหมด 2 หมู่บ้าน ออกมาตั้งเป็น ตำบลบางกุ้ง
การปกครองส่วนภูมิภาค > การปกครองส่วนภูมิภาค

ตำบลบางกุ้งแบ่งพื้นที่การปกครองออกเป็น 4 หมู่บ้าน ได้แก่
หมู่ที่ 1 บ้านมะขามเรียง
หมู่ที่ 2 บ้านบางกุ้ง
หมู่ที่ 3 บ้านวังวน
หมู่ที่ 4 บ้านบางหมัน
การปกครองส่วนภูมิภาค > การปกครองส่วนท้องถิ่น

ตำบลบางกุ้งเดิมมีฐานะเป็นสภาตำบลบางกุ้ง ในปี พ.ศ. 2517 ต่อมาปี พ.ศ. 2538 สภาตำบลบางกุ้งมี 4 หมู่บ้าน พื้นที่ 12.30 ตารางกิโลเมตร ประชากร 1,751 คน และ 361 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลบางกุ้งอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบางกุ้ง
ปี พ.ศ. 2550 เขตองค์การบริหารส่วนตำบลบางกุ้งมี 4 หมู่บ้าน พื้นที่ 12.30 ตารางกิโลเมตร ประชากร 2,011 คน และ 480 ครัวเรือน มีรายได้จริงโดยไม่รวมเงินอุดหนุนในปีงบประมาณที่ผ่านมาตั้งแต่ 12.1 ล้านบาทและได้รับความเห็นชอบจากราษฎร พ.ศ. 2551 กระทรวงมหาดไทยจึงพิจารณาให้องค์การบริหารส่วนตำบลบางกุ้งอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลบางกุ้ง
เมย์เฮม

| เมย์เฮม |
| --- | --- |
'Mayhem, 2024
ข้อมูลพื้นฐาน
ที่เกิด: แลงฮัส, นอร์เวย์
แนวเพลง: แบล็กเมทัล
ช่วงปี: 1984 – 1993   1995 – ปัจจุบัน
ค่ายเพลง: Deathlike Silence, Century Media, Misanthropy, Season of Mist, Necropolis

สมาชิก: Attila   Csihar   Necrobutcher   Hellhammer   Teloch
อดีตสมาชิก: Euronymous   Manheim   Maniac   Messiah   Dead   Count Grishnack  

เว็บไซต์: thetruemayhem.com
เมย์เฮม (อังกฤษ: Mayhem) เป็นวงแบล็กเมทัลจากออสโล, นอร์เวย์ ก่อตั้งในปี 1984 มีสมาชิกดั้งเดิมคือเอสไตน์ ยูโรนิมัส อาร์เซธ์ (Øystein 'Euronymous' Aarseth) มือกีตาร์, ยอร์น 'เนโครบัดเชอร์' สตับเบรัด (Jørn 'Necrobutcher' Stubberud) มือเบส และเคอร์วิน แมนไฮม์ (Kjetil "Manheim") มือกลอง โดยในการอัดเสียงแรกของวง "เดธครัช" (Deathcrush) มีนักร้องนำชื่อ สเวน เอลิค คริสเตียนเซน (Sven Erik Kristiansen) ก่อนจะเปลี่ยนนักร้องนำใหม่เป็นเปอร์ "เดด" โฮลิน (Per "Dead" Ohlin) ที่ทำหน้าที่ทั้งแต่งเพลงและร้องนำ โดยในปัจจุบันนักร้องนำคือ อัตติลา ไซฮาร์ (Attila Csihar) ที่ผันตัวจากวิศวกรไฟฟ้าและครูสอนฟิสิกส์และคณิตศาสตร์ มาเป็นนักร้องนำ โดยเขายังเคยทำงานร่วมกับ "เดด" ในอัลบั้ม De Mysteriis Dom Sathanas อีกด้วย
วงเริ่มจากการอัดเทปเสียงในรูปของ EP โดยปราศจากค่ายเพลง จนภายหลัง "ยูโรนิมัส" ไปตั้งค่ายเพลงเอง คือ เดธไลค์ ไซเลินซ์ โปรดักชันส์ (Deathlike Silence Productions) เมย์แฮมสะสมชื่อเสียงจากการแสดงสดที่เล่นในรูปแบบใต้ดิน และการสร้างภาพลักษณ์ฉาวโฉดต่อกระแสแฟนเพลงด้วยการเผาโบสถ์ไม้นอร์เวย์หลายแห่ง รวมถึงการใช้ความรุนแรงกับสมาชิกในวง โดย"ยูโรนิมัส" มือกีตาร์ได้ถูกวาร์จ วิเคอร์เนสมือเบสคนใหม่และสมาชิกวงเบอร์ซัมฆาตรกรรม ในปี 1993 ก่อนออกอัลบั้มแรกของเมย์แฮมเล็กน้อย และการฆ่าตัวตายของ "เดด" ด้วยการใช้ลูกซองยิงเข้าที่ศีรษะของตน ภาพการตายของเขาถูกถ่ายโดย "ยูโรนิมัส" แล้วนำไปทำเป็นปกอัลบั้มคอนเสิร์ต Dawn of the Black Hearts ในปี 1991
เมย์แฮมได้ออกอัลบั้มแรก De Mysteriis Dom Sathanas ในปี 1994 ซึ่งได้รับการพิจารณาให้เป็นอัลบั้มที่มีอิทธิพลต่อวงการแบล็กเมทัลมากที่สุด  โดยมีซิงเกิล Freezing Moon เป็นเพลงหลักของอัลบั้มที่ได้รับการโหวตให้เป็นหนึ่งในเพลงแบล็กเมทัลที่ดีที่สุด
ในปี 2007 เมย์แฮมได้รับรางวัลจาก Spellemannprisen ของนอร์เวย์ ในอัลบั้มที่ 4 Ordo Ad Chao สำหรับอัลบั้มเมทัลที่ดีที่สุด
การบันทึกเสียง > EP

Deathcrush (1987)
Wolf's Lair Abyss (1997)
การบันทึกเสียง > อัลบั้ม

De Mysteriis Dom Sathanas (1994)
Grand Declaration of War (2000)
Chimera (2004)
Ordo ad Chao (2007)
Esoteric Warfare (2014)
Daemon (2019)
การบันทึกเสียง > ไทม์ไลน์

'เนโครบัดเชอร์' มือเบส มือกลองและสมาชิกร่วมก่อตั้งคนเดียวที่ยังคงอยู่
โรงเรียนโนนสูงศรีธานี

| โรงเรียนโนนสูงศรีธานี Nonsungsritani School> ที่ตั้ง |
| --- | --- |

เลขที่ 163 ถนนศรีธานี ตำบลโนนสูง อำเภอโนนสูง, จังหวัดนครราชสีมา, 30160 ประเทศไทย
พิกัด: 15°10′48″N 102°15′17″E﻿ / ﻿15.17997°N 102.25484°E﻿ / 15.17997; 102.25484
ข้อมูล
ชื่ออื่น: ศรีธานี, โนนสูง, น.ม.2, น.ม.3, โนนสูง (แผนใหม่)
ประเภท: โรงเรียนรัฐบาล โรงเรียนมัธยมศึกษาขนาดใหญ่พิเศษ
คำขวัญ: สามัคคี สร้างสรรค์
สถาปนา: 1918; 106 ปีที่แล้ว (1918)
ผู้ก่อตั้ง: พระยาสุริยราชวราภัย (ศิริ วิเศษโกสิน)
ผู้อำนวยการ: นายพงศ์สุวรรณ พงศ์ภาวิชญาภรณ์
จำนวนนักเรียน: 3,265 คน  2567
ภาษาที่ใช้เป็นสื่อการสอน: ภาษาที่มีการจัดการเรียนการสอนในโรงเรียน   ภาษาไทย  ภาษาญี่ปุ่น  ภาษาอังกฤษ  ภาษาจีน 
พื้นที่: 27 ไร่ 2 งาน 15 ตารางวา
สี:    ฟ้าและขาว
เพลง: มาร์ชศรีธานี
สังกัด: สำนักงานเขตพื้นที่การศึกษามัธยมศึกษานครราชสีมา สพฐ.
ศิษย์เก่า: ลูกฟ้าขาว, ศิษย์เก่าโนนสูงศรีธานี, Old Sritanians
เว็บไซต์: www.sritani.ac.th
โรงเรียนโนนสูงศรีธานี อักษรย่อ น.ศ. (N.S.) เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอโนนสูง จังหวัดนครราชสีมา ตั้งอยู่เลขที่ 163 ถนนศรีธานี ตำบลโนนสูง อำเภอโนนสูง จังหวัดนครราชสีมา รหัสไปรษณีย์ 30160 ปัจจุบันมีอายุ 106 ปี ตั้งอยู่บนเนื้อที่ 3 ผืนรวม 27 ไร่ 2 งาน 15 ตารางวา ประกอบด้วยอาคารเรียน 6 หลัง อยู่ในสังกัดสำนักงานเขตพื้นที่การศึกษามัธยมศึกษานครราชสีมา กลุ่มโรงเรียนราชสีมา สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันเปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติโรงเรียน > แนวคิดริเริ่ม

โรงเรียนโนนสูงศรีธานี เดิมชื่อว่าโรงเรียนศรีธานี ก่อนภายหลังได้กลายมาเป็นโรงเรียนประจำอำเภอโนนวัด "ศรีธานี" ก่อตั้งขึ้นเมื่อ พ.ศ. 2459 โดยพระยาสุริยราชวราภัย (ศิริ วิเศษโกสิน) หรือ รองอำมาตย์เอกหลวงธานีพิไชย นายอำเภอโนนวัดเป็นหัวหน้า พร้อมด้วยราษฎรเป็นผู้เริ่มก่อสร้างอาคาร เมื่อ พ.ศ. 2459 แล้วเสร็จเปิดเรียนเมื่อวันที่ 29 กันยายน พ.ศ. 2461 สิ้นเงินค่าก่อสร้าง 2,211.22 บาท เป็นรูปทรงปั้นหยาชั้นเดียวใต้ถุนสูง 1 เมตร ยาว 24 เมตร หลังคามุงด้วยแฝก การดำรงโรงเรียนอยู่ด้วยเงินช่วยการศึกษาประชาบาล ต่อมาเปลี่ยนฐานะจากโรงเรียนประชาบาลเป็นโรงเรียนรัฐบาล เมื่อวันที่ 8 ตุลาคม พ.ศ. 2461 นักเรียนที่นำมาเรียนในโรงเรียนนี้ ย้ายมาจากโรงเรียนวัดบ้านบัว ขุนจันทรทีปศึกษากร (คง จันทรทีประ) เป็นครูใหญ่คนแรก และเมื่อเดือนกรกฎาคม 2467 หลวงศิริทศไผทเทศ (พ่วง พรหมบุตร) หรือ รองอำมาตย์โทขุนศิริทศไผทเทศ นายอำเภอโนนวัด ได้จัดการมุงหลังคาด้วยสังกะสี ใน พ.ศ. 2470 ได้จัดการต่อขยายและซ่อมดัดแปลงเพิ่มเติมให้มั่นคงแข็งแรงยิ่งขึ้น พ.ศ. 2476 กระทรวงศึกษาธิการอนุญาตให้เปิดสอนชั้นมัธยมศึกษาตอนต้น เปลี่ยนชื่อเป็นโรงเรียนโนนสูง "ศรีธานี" เปิดสอนชั้นมัธยมศึกษาตอนต้น (ม.3 เดิม) ใน พ.ศ. 2489 ต่อมากระทรวงศึกษาธิการได้อนุญาตให้เปิดสอนชั้นมัธยมศึกษาตอนปลาย โดยเริ่มเปิดสอนชั้นมัธยมศึกษาตอนปลายสายสามัญ (ม.ศ.5) เมื่อต้นปีการศึกษา 2524 กระทรวงศึกษาธิการ สั่งรวมโรงเรียนโนนสูง (แผนใหม่) เข้าเป็นโรงเรียนเดียวกับโรงเรียนโนนสูง "ศรีธานี" เรียกชื่อใหม่ว่า โรงเรียนโนนสูงศรีธานี เปิดสอนระดับมัธยมศึกษาตอนต้นปีที่ 1 ถึงชั้นมัธยมศึกษาปีที่ 6
สัญลักษณ์ประจำโรงเรียน > ตราประจำโรงเรียนโนนสูงศรีธานี

ตราสัญลักษณ์โรงเรียนโนนสูงศรีธานี มีลักษณะของตราเป็นบุษบกเสมาธรรมจักรตั้งอยู่บนเนินมีพื้นหลังเป็นท้องฟ้า ที่ฐานของเนินมีสมุดและขนนก มีมือโอบทั้งสองข้างของบุษบก ประคองข้างด้วยรวงข้าวซ้อนช่อดอกแคนาลายไทย ยกยอดตราสัญลักษณ์ด้วยกระจังใบเทศ ประดับริบบิ้นด้านหน้าด้วยชื่อ “โรงเรียนโนนสูงศรีธานี” เป็นภาษาไทยหรือ “NONSUNGSRITANI SCHOOL” เป็นภาษาอังกฤษ
บุษบกและเสมาธรรมจักร เป็นบุษบกสีแสดภายในประดิษฐานเสมาธรรมจักรสีทอง หมายถึงโรงเรียนโนนสูงศรีธานี สังกัดสำนักงานเขตพื้นที่การศึกษามัธยมศึกษานครราชสีมา ซึ่งสีแสดเป็นสีประจำจังหวัดนครราชสีมา และมีตราเสมาธรรมจักรเป็นสัญลักษณ์ของกระทรวงศึกษาธิการ อีกทั้งยังสอดคล้องกับประวัติของอำเภอโนนสูงที่ตั้งอยู่บนเนินโบราณสถาน (วัดร้าง) อันเป็นที่มาของชื่ออำเภอโนนวัด จากนั้นจึงได้เปลี่ยนชื่อเป็นอำเภอโนนสูงในเวลาต่อมา
เนิน เป็นเนินสูงสีเขียวขจีอุดมสมบูรณ์ หมายถึง โรงเรียนโนนสูงศรีธานีตั้งอยู่ในเขตพื้นที่อำเภอที่มีเนินดินสูงหรือในภาษาโคราชเรียกว่า “โนนสูง” ซึ่งเป็นแหล่งกสิกรรมที่มีความอุดมสมบูรณ์
ท้องฟ้า หมายถึง ความสดใสและความยิ่งใหญ่ ทั้งยังสื่อถึง “สีฟ้า” ซึ่งเป็นหนึ่งในสีประจำโรงเรียน
สมุดและปากกาขนนก เป็นสมุดสีขาวและปากกาขนนกวางอยู่บริเวรฐานของเนินสูง หมายถึง การศึกษาเป็นรากฐานของชีวิต สมุดสีขาวยังสื่อถึง “สีขาว” ซึ่งเป็นหนึ่งในสีประจำโรงเรียน
มือโอบ หมายถึง ความร่วมมือกันของทุกภาคส่วนต่อการจัดการศึกษาของโรงเรียนโนนสูงศรีธานี
รวงข้าวและช่อดอกแคนา เป็นรวงข้าวมัดรวมกับช่อดอกแคนา หมายถึง ข้าวเป็นพืชสำคัญของอำเภอโนนสูง ส่วนแคนาเป็นต้นไม้และดอกไม้ประจำโรงเรียนโนนสูงศรีธานี ซึ่งถูกแกะสลักเป็นลายไทยสื่อถึงการส่งเสริมศิลปะและวัฒนธรรมไทย
กระจังใบเทศ หมายถึง ความเจริญรุ่งเรือง ในที่นี้สื่อถึงคำว่า “ศรีธานี”
การศึกษา

โรงเรียนโนนสูงศรีธานีเปิดให้การศึกษาขั้นพื้นฐานระดับชั้นมัธยมศึกษาปีที่ 1-6
การศึกษา > การสำเร็จการศึกษา

ผู้เรียนสำเร็จการศึกษาระดับมัธยมศึกษาปีที่ 1-3 จะได้รับอนุมัติประกาศนียบัตรรับรองการสำเร็จการศึกษาระดับมัธยมศึกษาตอนต้น
และผู้เรียนที่สำเร็จการศึกษาระดับมัธยมศึกษาปีที่ 4-6 จะได้ประกาศนียบัตรรับรองการสำเร็จการศึกษาระดับมัธยมศึกษาตอนปลาย
การศึกษา > แผนการเรียน

แผนการเรียนพิเศษ ภาษาอังกฤษแบบเข้ม (Intensive English Program: IEP Junior)
แผนการเรียนพิเศษ วิทยาศาสตร์และคณิตศาสตร์แบบเข้ม (Intensive Science and Mathematics Program: ISMP)
แผนการเรียนทั่วไป (Regular Program)
แผนการเรียนพิเศษ ภาษาอังกฤษแบบเข้ม (Intensive English Program: IEP Senior)
แผนการเรียนพิเศษ วิทยาศาสตร์-คณิตศาสตร์เข้ม (Intensive Science and Mathematics Program: ISMP)
แผนการเรียนพิเศษ ภาษาจีน (Chinese Program : CNP)
แผนการเรียนพิเศษ ภาษาญี่ปุ่น (Japanese Program : JPP)
แผนการเรียนพิเศษ อุตสาหกรรม (Industrial Technology Program : ITP)
แผนการเรียนพิเศษ ธุรกิจ ร่วมกับสถาบันการจัดการปัญญาภิวัฒน์ (Business Program : BSP)
แผนการเรียนพิเศษ เทคโนโลยีดิจิทัล (Digital Technology Program : DTP)
แผนการเรียนทั่วไป วิทยาศาสตร์-คณิตศาสตร์ (Science and Mathematics Program)
แผนการเรียนทั่วไป ศิลป์-คำนวณ (Mathematics and Art Program)
แผนการเรียนทั่วไป ภาษาอังกฤษ-สังคมศึกษา (English-Social Science Program)
คณะสี

สีน้ำเงิน
สีชมพู
สีเขียว
สีเหลือง
สีแสด
สีแดง
อาคารและหน่วยงานภายใน > อาคาร

| 0 | 1 | 2 |
| --- | --- | --- |
|  อาคาร 1  เป็นอาคารคอนกรีต 3 ชั้นประกอบด้วย ชั้น 1 ห้องสมุดเฉลิมพระเกียรติกาญจนาภิเษก ห้องวิทยบริการ ห้องศูนย์ควบคุมเน็ตเวิร์คและอินเทอร์เน็ตโรงเรียน  ชั้น 2 ทั้งชั้นเป็นห้องเรียนวิชาสังคมศึกษา ศาสนาและวัฒนธรรมและห้องกลุ่มสาระการเรียนรู้สังคมศึกษา ศาสนาและวัฒนธรรม และห้องพระพุทธศาสนา  ชั้น 3 ทั้งชั้นเป็นห้องเรียนวิชาสังคมศึกษา ศาสนาและวัฒนธรรม  อาคาร 2  เป็นอาคารไม้ 2 ชั้นประกอบด้วย ชั้น 1 ห้องพยาบาล ห้องธนาคารโรงเรียน  ชั้น 2 ทั้งชั้นเป็นห้องเรียนวิชาศิลปะ ห้องแนะแนว  อาคาร 3  เป็นอาคารคอนกรีต 4 ชั้น สร้างเสร็จใหม่ เปิดใช้เดือนธันวาคม พ.ศ. 2565 (ครบรอบ 104 ปี "ศรีธานีรำลึก") ห้องกลุ่มสาระการเรียนรู้ภาษาไทย |  อาคาร 4 เป็นอาคารคอนกรีต 4 ชั้น ชั้น G เป็นพื้นที่จัดสรรสำหรับไว้ทำกิจกรรมเอนกประสงค์และกิจกรรมหน้าเสาธง ห้องเกียรติยศ เพชรธานี (อนุสรณ์ 103 ปี ศรีธานี) ห้องงานพัสดุและสินทรัพย์ ห้องงานแผนงานและนโยบาย และห้องธุรการ  ชั้น 1 ห้อง e-Sports ห้องเรียนวิชาคอมพิวเตอร์และห้องกลุ่มสาระการเรียนรู้วิทยาศาสตร์และเทคโนโลยี (หมวดย่อยคอมพิวเตอร์ศึกษา)  ชั้น 2 ห้องศูนย์ภาษาโครงการห้องเรียนพิเศษภาษาอังกฤษแบบเข้ม (Intensive English Program: IEP)  ห้องเรียนวิชาภาษาอังกฤษและห้องกลุ่มสาระการเรียนรู้ภาษาต่างประเทศ (ห้องนิวยอร์กและห้องลอนดอน)  ชั้น 3 ห้องเกียรติยศ IEP ห้องศูนย์ภาษาจีน (Chinese Program: CNP) ห้องศูนย์ภาษาญี่ปุ่น (Japanese Program: JPP) ห้องเรียนวิชาภาษาอังกฤษและห้องกลุ่มสาระการเรียนรู้ภาษาต่างประเทศ (ห้องโตเกียวและห้องปักกิ่ง)  อาคาร 5  เป็นอาคารคอนกรีต 4 ชั้น ชั้น G ห้องสวนพฤษศาสตร์ ศูนย์สะเต็มศึกษา ห้องทูบีนัมเบอร์วัน ห้องกลุ่มสาระการเรียนรู้สุขศึกษาและพลศึกษา  ชั้น 1 ห้องประชุมธานีพิไชย ห้องเรียนวิชาวิทยาศาสตร์ ห้องโสตทัศนศึกษา  ชั้น 2 ห้องเรียนวิชาวิทยาศาสตร์ ฟิสิกส์ เคมี ชีววิทยา และห้องกลุ่มสาระการเรียนรู้วิทยาศาสตร์และเทคโนโลยี  ชั้น 3  ห้องเรียนวิชาวิทยาศาสตร์ ฟิสิกส์ เคมี ชีววิทยา และห้องปฏิบัติการทางวิทยาศาสตร์ (Laboratory) |  อาคาร 6 เป็นอาคารคอนกรีต 4 ชั้น ชั้น G ห้องบริหารงานงบประมาณ ห้องบริหารงานบุคคล ห้องงานปกครอง และห้องวิชาการ  ชั้น 1 ทั้งชั้นเป็นห้องเรียนวิชาคณิตศาสตร์  ชั้น 2 ห้องเรียนของหมวดคณิตศาสตร์  ชั้น 3 ทั้งชั้นเป็นห้องเรียนวิชาคณิตศาสตร์  อาคาร 100 ปี ศรีธานี เป็นอาคารเอนกประสงค์ (โดม)  อาคารอุตสาหกรรม  เป็นอาคารคอนกรีตชั้นเดียว  อาคารคหกรรม  เป็นอาคารคอนกรีตชั้นเดียว  ร้านค้าสหกรณ์โรงเรียน บริหารงานโดย บริษัท ซันดิว (ประเทศไทย)  โรงอาหาร  หอประชุม  อาคารอำนวยการ (ห้องผู้อำนวยการ)  ห้องพักครูเวรชายและครูเวรหญิง  ห้องสภานักเรียนและห้องกิจกรรมพัฒนาผู้เรียน  ห้องน้ำนักเรียนชาย  ห้องน้ำนักเรียนหญิง  อาคารประชาสัมพันธ์และป้อมยาม  สวนหย่อมโรมันและสระน้ำ  สนามกีฬาโรงเรียนโนนสูงศรีธานี  อาคารศรีธานีทวีทรัพย์ (ศูนย์เด็กพิเศษ เขตการศึกษา 11 จังหวัดนครราชสีมา)  บ้านพักข้าราชการโรงเรียนโนนสูงศรีธานี   |
อาคารและหน่วยงานภายใน > องค์กรภายในโรงเรียน

สมาคมศิษย์เก่าและผู้ปกครองโรงเรียนโนนสูงศรีธานี
คณะกรรมการสถานศึกษาโรงเรียนโนนสูงศรีธานี
ชมรมศิษย์เก่านักเรียนห้องเรียนพิเศษภาษาอังกฤษแบบเข้ม IEP (กุหลาบศรีธานี)
สมาคมครูชาวต่างชาติโรงเรียนโนนสูงศรีธานี
บรรณานุกรม

โรงเรียนประจำอำเภอโนนสูง. ศรีธานีอนุสรณ์ มัธยมปีที่ 6 พ.ศ. 2505. นครราชสีมา : สำนักพิมพ์ วิมาลมาลย์ 540/1-3 ถนนโพธิ์กลาง จังหวัดนครราชสีมา, พ.ศ. 2505. 90 หน้า. หน้า 1-5.
โรงเรียนโนนสูง "ศรีธานี". 65 ปี "ศรีธานี" คืนเหย้า. นครราชสีมา : ม.ป.ท. พิมพ์แจกในงานคืนสู่เหย้า 65 ปี โรงเรียนโนนสูง "ศรีธานี", 12 พฤษภาคม พ.ศ. 2527.  หน้า 3-8.
คุณหญิงแพรว สุริยราชวราภัย และตระกูลวิเศษโกสิน. อนุสรณ์เนื่องในงานพระราชทานเพลงศพพระยาสุริยราชวราภัย. กรุงเทพมหานคร : ห้างหุ้นส่วนจำกัด ช.ชุมนุมช่าง, มกราคม พ.ศ. 2515.
แหล่งข้อมูลอื่น

โนนสูงศรีธานี
โรงเรียนปราณีเนาวบุตร

| โรงเรียนปราณีเนาวบุตร Praneenaovapud School> ที่ตั้ง |
| --- | --- |

268 หมู่ 3 ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ 10280
ข้อมูล
ชื่ออื่น: ป.ณ.
ประเภท: โรงเรียนเอกชน
คำขวัญ: ปญฺญา ว ธเนน เสยฺโย ปัญญาประเสริฐกว่าทรัพย์
หน่วยงานกำกับ: สำนักงานคณะกรรมการส่งเสริมการศึกษาเอกชน กระทรวงศึกษาธิการ
ผู้อำนวยการ: นางสาวกนกอร วิวัฒรางกูล
ระดับปีที่จัดการศึกษา: อนุบาลศึกษาปีที่ 1-3 ประถมศึกษาปีที่ 1-6 มัธยมศึกษาปีที่ 1-3
สี:    ชมพู-ขาว
เพลง: มาร์ชปราณี
โรงเรียนปราณีเนาวบุตร เป็นโรงเรียนเอกชนประเภทโรงเรียนสหศึกษา ในสังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่บริเวณตำบลท้ายบ้าน อำเภอเมืองสมุทรปราการ จังหวัดสมุทรปราการ เปิดสอนในระดับชั้นอนุบาลศึกษา ประถมศึกษาต้นและปลาย และมัธยมศึกษาตอนต้น แบบสหศึกษา รัหสโรงเรียน 11100046
สัญลักษณ์ประจำโรงเรียน

ตราสัญลักษณ์ประจำโรงเรียน รูปเด็กถือเพชร
ปรัชญา วิชาการเลิศ เกิดคุณธรรม นำกีฬา สร้างเสริมประชาธิปไตร
คติพจน์ ปญฺญา ว ธเนน เสยฺโย  แปลว่า ปัญญาประเสริฐกว่าทรัพย์
คำขวัญ เรียนดี  มีวินัย  น้ำใจนักกีฬา
สีประจำโรงเรียน
สีชมพู
สีขาว
พระพุทธรูปประจำโรงเรียน พระพุทธปราณี
เพลงประจำโรงเรียน มาร์ชปราณี
ระดับชั้นที่เปิดสอน

ปัจจุบันได้มีการเปิดการเรียนการสอนตั้งแต่ระดับชั้นอนุบาล-มัธยม3
ระดับชั้นที่เปิดสอน > แหล่งข้อมูลอื่น

แผนที่และภาพถ่ายทางอากาศของ โรงเรียนปราณีเนาวบุตร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°35′41″N 100°34′59″E﻿ / ﻿13.594847°N 100.583119°E﻿ / 13.594847; 100.583119
โรงเรียนเมืองถลาง

| โรงเรียนเมืองถลาง Muangthalang School |
| --- | --- |

ที่ตั้ง

  150 หมู่ 5 ถนนเทพกระษัตรี ตำบลเทพกระษัตรี  อำเภอถลาง จังหวัดภูเก็ต 83110 โทรศัพท์ 076-621142   โทรสาร  076-621143
ข้อมูล
ชื่ออื่น: ม.ถ./ MT
ประเภท: รัฐ
คำขวัญ: นฺตถิ ปญฺญา สมาอาภา   (แสงสว่างเสมอด้วยปัญญาไม่มี) 
หน่วยงานกำกับ: กระทรวงศึกษาธิการ
สี:   ส้ม     น้ำเงิน
เพลง: มาร์ชโรงเรียนเมืองถลาง
เว็บไซต์: เว็บไซต์โรงเรียนเมืองถลาง
ต้นไม้ประจำโรงเรียน - ต้นทองหลาง
ผู้ชนะสิบทิศ

| --- | --- |
ปกนวนิยาย ผู้ชนะสิบทิศ ตอน บุเรงนองลั่นกลองรบ ฉบับตีพิมพ์ปี 2496
ผู้ประพันธ์: ยาขอบ
ประเทศ: ไทย
ภาษา: ไทย
หัวเรื่อง: พระเจ้าบุเรงนอง
ประเภท: อิงประวัติศาสตร์
ผู้ชนะสิบทิศ เป็นนวนิยายอิงประวัติศาสตร์ งานประพันธ์ของ ยาขอบ กล่าวถึงเรื่องราวของนักรบผู้หนึ่งที่ได้ชื่อว่าเป็น "ผู้ชนะสิบทิศ" นั่นคือ พระเจ้าบุเรงนองแห่งกรุงหงสาวดี นวนิยายได้รับความนิยมมากและดัดแปลงเป็นละครเวที ละครโทรทัศน์ และ ภาพยนตร์ หลายครั้ง ตลอดจน ละครวิทยุ รวมถึงมีการประพันธ์เพลง ผู้ชนะสิบทิศ ซึ่งเป็นที่รู้จักอย่างแพร่หลายด้วย
ประวัติ

ผู้ชนะสิบทิศ เป็นนิยายที่ยาขอบ หรือโชติ แพร่พันธุ์ ประพันธ์ ครั้งแรกใช้ชื่อว่า "ยอดขุนพล" เริ่มเขียนใน พ.ศ. 2474 จบลงใน พ.ศ. 2475 ในหนังสือพิมพ์ "สุริยา" และเริ่มเขียน "ผู้ชนะสิบทิศ" ในหนังสือพิมพ์ "ประชาชาติ" เมื่อวันที่ 10 ธันวาคม พ.ศ. 2475 จบภาคหนึ่งเมื่อ 10 กุมภาพันธ์ พ.ศ. 2476  ในตอน "ความรักครั้งแรก" รวมเล่มพิมพ์เมื่อ 6 กุมภาพันธ์  พ.ศ. 2482 ฉบับพิมพ์รวมเล่มใช้ชื่อ "ลูกร่วมนม" สร้างชื่อเสียงให้ยาขอบ เขียนรวมทั้งหมด 3 ภาค เมื่อ พ.ศ. 2482 แต่ยังไม่จบ เนื่องจากขาดข้อมูลบางอย่างที่จะต้องใช้ประกอบการเขียน ในเนื้อเรื่องกล่าวถึงราชวงศ์ตองอูตอนต้น เริ่มตั้งแต่รัชสมัยของพระเจ้าเมงจีโย ไปจนถึงพระเจ้าตะเบ็งชะเวตี้ หรือ มังตราราชบุตร โดยคำว่าผู้ชนะสิบทิศนั้น มาจากคำที่สมเด็จพระเจ้าบรมวงศ์เธอ กรมพระยาดำรงราชานุภาพทรงกล่าวถึง พระเจ้าบุเรงนองว่าเป็น The Conqueror of Ten Directions แต่สำหรับชื่อนิยาย จากหนังสือประวัติยาขอบ อ้างอิงว่า มาลัย ชูพินิจ เป็นผู้ตั้งให้[ต้องการอ้างอิง]
ผู้ชนะสิบทิศได้รับความนิยมอย่างต่อเนื่องจนกระทั่งยุคของจอมพลแปลก พิบูลสงครามเป็นช่วงที่รัฐบาลไทยมีนโยบายสร้างสหรัฐไทยเดิม โดยการส่งทหารไทยเข้ารุกรานดินแดนพม่าของอังกฤษร่วมกับญี่ปุ่น มีการปลุกระดมชาตินิยม ปี พ.ศ. 2485 ทางรัฐบาลได้มีการเข้าควบคุมสื่อสิ่งพิมพ์ทุกอย่าง นิยายผู้ชนะสิบทิศได้ถูกพิจารณาว่ามีเนื้อหาที่ยกย่องศัตรูของชาติ มีการใช้เรื่องราวที่ในนิยายไม่ได้กล่าวไว้ เช่นเรื่องการเสียกรุงศรีอยุธยาครั้งที่หนึ่งมาใช้การปลุกระดมชาตินิยม ทำให้นิยายผู้ชนะสิบทิศในสมัยนั้นถูกสั่งห้ามพิมพ์จำหน่ายหรือมีไว้ครอบครองอย่างเด็ดขาด[ต้องการอ้างอิง]